《送明泉兄令宁武 其二》
明代·尹台

清如玉壶冰，直若朱丝弦。明心炯自鉴，希音谁当传。

伊人秉渊尚，植志本贞坚。作政遵愿朴，理物恒身先。

古行寡众识，迟仕及今迁。去矣励令绩，毖终勤始宣。

作者简介：（1506—1579）明吉安府永新人，字崇基，号洞山先生。嘉靖十四年进士。授编修。迁国子司业，所奖拔多为名士。旋还任修撰，专理诰敕。忤仇鸾，几得罪，会鸾先被杀，乃已。严嵩欲结为姻好，拒之，遂有怨。出为南京祭酒，将行，劝嵩勿害杨继盛。历官为南京礼部尚书。留意理学，其学不傍门户，能密自体验。有《洞农堂集》。